**LIITE 1**

1. **Yritysten toimenpiteet ja niiden mittaaminen**
2. Yritykset valitsevat sitoumukseensa seuraavista toimenpiteistä **kaikki niitä koskevat toimenpiteet**. Toimenpiteitä b, f, p ja t lukuun ottamatta toimenpiteet valitaan sitoumukselle sitä tehtäessä. Toimenpiteet b, f, p ja t päivitetään sitoumukselle myöhemmin. Kunkin toimenpiteen kohdalla on esitetty lyhenteillä (lyhenteet on avattu alla), minkä yhdistyksen jäseniä tai yhdistysten edustamilla toimialoilla tai muilla toimialoilla toimivia muita yrityksiä (toimijoita) toimenpiteet koskevat.

Toimenpiteet on kohdistettu Kemianteollisuus ry:n, Muoviteollisuus ry:n, rakennus- ja sisustustarvikekaupan liitto RASI ry:n, Rakennusteollisuus RT ry:n toimialojen, Sähköteknisen Kaupan Liitto ry:n (STK), Teknisen Kaupan Liitto ry:n (TKL) ja Ympäristöteollisuus ja -palvelut YTP ry:n jäsenyrityksille tai näiden edustamilla toimialoilla tai puutuotealalla toimiville muille yrityksille (toimijoille).

*RT tuote* viittaa Rakennustuoteteollisuus RTT ry:n, Rakennusteollisuus RT ry:n pintatoimialan tai Talotekninen teollisuus ja kauppa ry:n ja *RT urakoitsijat* Talonrakennusteollisuus TRT ry:n, Infra ry:n, Rakennusteollisuus RT ry:n pintatoimialan tai LVI-Tekniset urakoitsijat LVI-TU ry:n jäsenyrityksille tai näiden edustamilla toimialoilla toimiville muille yrityksille kohdistettuihin toimenpiteisiin.

Toimenpide koskee yritystä siis aina, jos yrityksellä on toimenpiteessä kuvattua toimintaa ja se on kohdistettu yrityksen edustamalle toimialalle.

\*Yritykset valitsevat ja täydentävät toimenpiteet (b, f, p ja t) sitoumukseensa myöhemmin, kun sopimusosapuolet ovat yhdessä sopineet sitoumuksissa vuosille 2024-2027 asetettaville määrällisille tavoitteille vähimmäistasot. Vähimmäistasot täydennetään osaksi sopimusta viimeistään vuoden 2023 aikana. Yritykset täydentävät asetettujen vähimmäistasojen mukaisesti sitoumustaan vuosille 2024-2027 vuoden 2023 tulosten raportoinnin yhteydessä (huhtikuun 2024 loppuun mennessä).

Yritykset voivat lisäksi lisätä sitoumukselleen uusia omia toimenpiteitä.

1. **Jokaiselle toimenpiteelle on valittava kaikki alla olevalla listalla tarjolla olevat yrityksen toimintaa koskevat mittarit**. Mikäli mittarin nimessä ei ole erikseen esitetty suluissa mitään tiettyä toimialaa (esimerkiksi YTP), on mittari tarkoitettu kaikille valitun toimenpiteen kohdalla listattujen toimialojen yrityksille. Mikäli mittarin nimessä on erikseen esitetty suluissa jokin tietty toimiala (esimerkiksi Muoviteollisuus), on mittari tarkoitettu vain ko. toimialan yrityksille, eikä valitun toimenpiteen kohdalla listattujen muiden toimialojen yritysten tarvitse valita sitä. Mikäli mittari on tarkoitettu yrityksen edustamalle toimialalle ja yrityksellä on mittarissa kuvattua toimintaa, tulee yrityksen valita mittari toimenpiteelle.

Kun kyseessä on määrällinen mittari, tulee sille ilmoittaa lähtötaso ja tavoitetaso sitoumusta tehtäessä/toimenpidettä sitoumukselle myöhemmin lisättäessä. Toimenpiteelle on mahdollista luoda lisäksi itse omia mittareita, mutta **itse luodut mittarit eivät riitä toimenpiteen ainoiksi mittareiksi**. Mittareita valittaessa on tärkeää huomioida, että kaikki sitoumuksessa valitut ja myöhemmin raportoitavat mittarit ovat julkisia.

|  |  |  |
| --- | --- | --- |
| **Toimenpide** | **Mittarit** | **Raportoinnin yhteydessä pyydettävät lisätiedot, tarkennukset raportointiin** |
| **Rakentamisen toimitusketju (a.-m.)** | | |
| 1. **kerää tietoa kalvomuovien kokonaiskulutusmääristä omassa pakkaamisessaan** (Muoviteollisuus, puutuoteala, RASI, RT tuote, STK ja TKL) | Lähtötason selvittäminen määrällisten mittarien lisäämiseksi sitoumukselle myöhemmin (toteutunut/ei toteutunut)  *(kerättävät tiedot: kalvomuovien ostaminen omaan pakkaamiseen (kiloina/tonneina), omissa toimipisteissä erilliskerättävät kalvomuovimäärät (kiloina/tonneina))* | Erillinen tarkentava yhdistyskohtainen raportointiohjeistus saatavilla sitoumus2050.fi -sivustolla. |
| 1. **asettaa vuosille 2024-2027 kunnianhimoiset tavoitteet kalvomuovien optimoinnille ja kulutuksen kestävälle vähentämiselle omassa pakkaamisessaan\*** (Muoviteollisuus, puutuoteala, RASI, RT tuote, STK ja TKL)   *Määrällinen tavoite asetetaan vuoden 2027 loppuun sen mukaisesti, mitä sopimusosapuolet viimeistään vuoden 2023 aikana yhteisesti sopivat vähimmäistasoiksi sitoumuksissa vuosille 2024-2027 asetettaville määrällisille tavoitteille, sekä yrityksen oman kunnianhimon ja nykytilan tason perusteella.*  *Määrällisen tavoitteen asettamisen yhteydessä kysytään myös lähtötasoa, joka on kaikille 0 (muutos ilmoitetaan prosentteina vuoden 2023 vertailulukuun verrattuna).* | On vähentänyt kalvomuovien suhteellista kulutusta vuoden 2027 loppuun mennessä, prosentteina vuoden 2023 vastaavasta vertailuluvusta (määrä)  *(vertailuluku: kalenterivuoden aikana omaan pakkaamiseen ostetut kilot/tonnit per yrityksen liikevaihto/myynti euroina tai toimitusmäärät samana kalenterivuonna)* | Yritykset raportoivat sivustolla tässä esitetyn mittarin mukaisesti, mutta toimittavat lisäksi erikseen tarkemmat määrätiedot ja vertailuluvut ministeriölle. Yksittäiset tiedot jäävät ainoastaan ministeriön käyttöön, mutta tiedoista kootaan yhteenveto julkiseen käyttöön, josta ei ole tunnistettavissa yksittäisen yrityksen tietoja. |
| 1. **hyödyntää omassa pakkaamisessaan ja tarjoaa asiakkailleen toimittamiensa tuotteiden pakkaamiseen ympäristön kannalta kestävämpiä materiaaleja ja ratkaisuja** (Kemianteollisuus, Muoviteollisuus, puutuoteala, RASI, RT tuote, STK ja TKL) | On lisännyt omassa pakkaamisessaan ympäristön kannalta kestävämpien materiaalien ja/tai muiden ratkaisujen hyödyntämistä perinteisten kalvomuovien sijasta (toteutunut/ei toteutunut) | Millaisia materiaaleja ja/tai ratkaisuja on yleisesti ja omassa pakkaamisessa tarjolla ja missä tuoteryhmissä?  Millaisia materiaaleja ja/tai ratkaisuja on hyödynnetty, miten ne ovat toimineet?  Missä tuoteryhmissä on kalvomuoveille vaihtoehtoisia ympäristön kannalta kestävämpiä materiaaleja ja ratkaisuja erityisen hankala hyödyntää ja missä tuoteryhmissä ne taas toimivat erityisen hyvin? |
| On tarjonnut asiakkailleen aktiivisesti ympäristön kannalta kestävämpiä materiaaleja ja/tai muita ratkaisuja perinteisten kalvomuovien sijasta (toteutunut/ei toteutunut) |
| 1. **hyödyntää omassa pakkaamisessaan kierrätysmateriaaleista valmistettuja muoveja** (Kemianteollisuus, Muoviteollisuus, puutuoteala, RASI, RT tuote, STK ja TKL) | On lisännyt omassa pakkaamisessaan kierrätysmateriaaleista valmistettujen muovien hyödyntämistä (toteutunut/ei toteutunut) | Missä tuoteryhmissä kierrätysmateriaaleista valmistettuja muoveja voidaan käyttää?    Missä tuoteryhmissä kierrätysmateriaaleista valmistettuja muoveja on käytetty? |
| 1. **kerää tietoa omassa pakkaamisessaan käytettyjen kierrätysmateriaaleista valmistettujen muovien kokonaismääristä** (Muoviteollisuus, puutuoteala, RASI, RT tuote, STK ja TKL) | Lähtötason selvittäminen määrällisten mittarien lisäämiseksi sitoumukselle myöhemmin (toteutunut/ei toteutunut)  *(kerättävät tiedot: kierrätysmateriaaleista valmistettujen muovien ostaminen omaan pakkaamiseen (kiloina/tonneina); kierrätysmateriaaleista valmistettu muovi on kalvomuovia, jonka valmistuksessa on käytetty vähintään 40 % kierrätettyjä kalvomuoveja)* | Erillinen tarkentava yhdistyskohtainen raportointiohjeistus saatavilla sitoumus2050.fi -sivustolla. |
| 1. **asettaa vuosille 2024-2027 kunnianhimoiset tavoitteet kierrätysmateriaaleista valmistettujen muovien osuudelle kalvomuovien kokonaiskulutusmääristä omassa pakkaamisessaan\*** (Muoviteollisuus, puutuoteala, RASI, RT tuote, STK ja TKL)   *Määrällinen tavoite asetetaan vuoden 2027 loppuun sen mukaisesti, mitä sopimusosapuolet viimeistään vuoden 2023 aikana yhteisesti sopivat vähimmäistasoiksi sitoumuksissa vuosille 2024-2027 asetettaville määrällisille tavoitteille, sekä yrityksen oman kunnianhimon ja nykytilan tason perusteella.*  *Määrällisen tavoitteen asettamisen yhteydessä kysytään myös lähtötasoa, joka asetetaan yrityksen aiemmin keräämän tiedon pohjalta (vuoden 2023 tiedot).* | Yrityskohtainen kierrätysmateriaaleista valmistettujen muovien osuus kalvomuovien kokonaiskulutusmääristä, prosenttia vuoden 2027 loppuun mennessä (määrä)  *(kerättävät tiedot: kalvomuovien ostaminen omaan pakkaamiseen (kiloina/tonneina), erikseen kierrätysmateriaaleista valmistettujen muovien ostaminen omaan pakkaamiseen (kiloina/tonneina)* | Yritykset raportoivat sivustolla tässä esitetyn mittarin mukaisesti, mutta toimittavat lisäksi erikseen tarkemmat määrätiedot ministeriölle. Yksittäiset tiedot jäävät ainoastaan ministeriön käyttöön, mutta tiedoista kootaan yhteenveto julkiseen käyttöön, josta ei ole tunnistettavissa yksittäisen yrityksen tietoja. |
| 1. **vähentää sellaisten ratkaisujen ja materiaalien käyttöä, jotka heikentävät muovin kierrätysmahdollisuuksia** (Kemianteollisuus, Muoviteollisuus, puutuoteala, RASI, RT tuote, STK ja TKL) | On sitoutunut muovien kierrätyksen mahdollistamiseen omassa toiminnassaan (esimerkiksi välttämällä kierrätystä heikentäviä ratkaisuja/materiaaleja) (toteutunut/ei toteutunut) | Millaisia keinoja kierrätysmahdollisuuksien parantamiseksi on tunnistettu ja miten niitä on voitu hyödyntää omassa toiminnassa? |
| 1. **ohjeistaa asiakkaitaan tuotteissaan olevan kalvomuovin erilliskeräyksestä ja kierrättämisestä** (Kemianteollisuus, Muoviteollisuus, puutuoteala, RASI, RT tuote, STK ja TKL) | Kaikkiin omiin tuotteisiin on lisätty maininta ja/tai ohjeistus kalvomuovin erilliskeräämiseksi ja kierrättämiseksi (toteutunut/ei toteutunut) |  |
| On ohjeistanut muulla tavoin asiakkaitaan kalvomuovin erilliskeräämisestä ja kierrättämisestä (toteutunut/ei toteutunut) |
| 1. **järjestää erilliskeräyksen toimipisteissään syntyville kalvomuoveille** (Kemianteollisuus, Muoviteollisuus, puutuoteala, RASI, RT tuote, STK ja TKL) | Kalvomuovien erilliskeräys on tarvittaessa aloitettu/järjestetty kaikissa omissa toimipisteissä (toteutunut/ei toteutunut) | Maininta siitä, että erilliskeräystä ei tarvita osassa toimipisteitä, koska kalvomuovit menevät laitosmaiseen lajitteluun, mutta muissa se on aloitettu/järjestetty |
| 1. **asettaa kunnianhimoiset tavoitteet yrityskohtaiselle kierrätettyjen kalvomuovien osuudelle kalvomuovien tuotannossa käytettävistä raaka-aineista (vähintään 40 % vuoden 2027 loppuun mennessä)** (Muoviteollisuus)   *Määrällisen tavoitteen asettamisen yhteydessä kysytään myös lähtötasoa, joka asetetaan yrityksen sitoutumisen ajankohdan lähtötason perusteella.* | Yrityskohtainen kierrätetyn kalvomuovin osuus kalvomuovien tuotannossa käytettävistä raaka-aineista, prosenttia vuoden 2027 loppuun mennessä (määrä)  *(kerättävät tiedot: kierrätettyjen kalvomuovien kokonaismäärä tuotannossa (tonneina), muiden tuotannossa käytettävien raaka-aineiden kokonaismäärä (tonneina)* | Erillinen tarkentava yhdistyskohtainen raportointiohjeistus saatavilla sitoumus2050.fi -sivustolla.  Yritykset raportoivat sivustolla tässä esitetyn mittarin mukaisesti, mutta toimittavat lisäksi erikseen tarkemmat määrätiedot ministeriölle. Yksittäiset tiedot jäävät ainoastaan ministeriön käyttöön, mutta tiedoista kootaan yhteenveto julkiseen käyttöön, josta ei ole tunnistettavissa yksittäisen yrityksen tietoja. |
| 1. **edistää muovien kierrätysteknologioiden kehitystä ja kierrätysraaka-aineiden käyttöä muovien valmistuksessa** (Kemianteollisuus ja Muoviteollisuus) | On kehittänyt aktiivisesti kierrätysteknologioita (toteutunut/ei toteutunut) (Kemianteollisuus) | Millaisia teknologioita on otettu käyttöön? |
| On lisännyt kierrätysraaka-aineiden käyttöä muovien valmistuksessa (toteutunut/ei toteutunut) (Muoviteollisuus) |  |
| 1. **tarjoaa asiakkailleen tietoa kierrätettyjen kalvomuovien osuuksista kalvomuovien tuotannossaan** (Muoviteollisuus) | On tarjonnut asiakkailleen tietoa kierrätetyn kalvomuovin osuuksista kalvomuovien tuotannossaan (toteutunut/ei toteutunut) |  |
| On tarjonnut tuotekohtaista tietoa rakentamisen toimitusketjuun tai rakentamiseen toimittamiensa kalvomuovien sisältämien kierrätettyjen kalvomuovien osuuksista (toteutunut/ei toteutunut) |  |
| 1. **hyödyntää sopimuksen puitteissa laadittuja koulutuskokonaisuutta, tukimateriaaleja ja ohjeistuksia omassa toiminnassaan** (Kemianteollisuus, Muoviteollisuus, puutuoteala, RASI, RT tuote, STK ja TKL) | On hyödyntänyt koulutuskokonaisuutta omassa toiminnassaan (toteutunut/ei toteutunut) |  |
| On hyödyntänyt tukimateriaaleja ja ohjeistuksia omassa toiminnassaan (toteutunut/ei toteutunut) |  |
| Rakentaminen ja jätehuolto (n.-x.) | | |
| 1. **järjestää rakennushankkeissaan ja urakoissaan erilliskeräyksen rakentamisessa syntyville kalvomuoveille** (RT urakoitsijat) | Kalvomuovien erilliskeräys on tarvittaessa aloitettu/järjestetty kaikissa omissa rakennushankkeissa (toteutunut/ei toteutunut) | Niiden hankkeiden ja urakoiden osuus kaikista vuoden aikana käynnissä olleista hankkeista/urakoista, joissa erilliskeräystä ei tarvita, koska kalvomuovit menevät sovitusti laitosmaiseen lajitteluun (muissa erilliskeräys on aloitettu/järjestetty) |
| Kalvomuovien erilliskeräys on tarvittaessa aloitettu/järjestetty kaikissa omissa urakoissa (toteutunut/ei toteutunut) |
| On ottanut käyttöönsä uusia ratkaisuja erilliskeräyksen toteuttamiseksi (toteutunut/ei toteutunut) | Millaisia ratkaisuja on otettu käyttöön? |
| 1. **kerää tietoa rakennushankkeissaan ja urakoissaan erilliskerättyjen kalvomuovien määristä** (RT urakoitsijat) | Lähtötason selvittäminen määrällisten mittarien lisäämiseksi sitoumukselle myöhemmin (toteutunut/ei toteutunut)  *(kerättävät tiedot: rakennushankkeissa (erikseen asuinrakennukset ja muu rakentaminen) ja urakoissa erilliskerättyjen kalvomuovien kokonaismäärät (tonneina), rakennetut bruttoneliömetrit (erikseen asuinrakennukset ja muu rakentaminen), seka- ja energiajätteiden määrät (tonneina) rakennushankkeissa (erikseen asuinrakennukset ja muu rakentaminen) ja urakoissa)* | Erillinen tarkentava yhdistyskohtainen raportointiohjeistus saatavilla sitoumus2050.fi -sivustolla. |
| On ottanut käyttöönsä uusia ratkaisuja kalvomuovien seurannassa (toteutunut/ei toteutunut) | Millaisia ratkaisuja on otettu käyttöön? |
| 1. **asettaa vuosille 2024-2027 kunnianhimoiset tavoitteet kalvomuovien yrityskohtaiselle erilliskeräysmäärälle tai -asteelle rakennushankkeissa ja urakoissa\*** (RT urakoitsijat)   *Määrällinen tavoite asetetaan vuoden 2027 loppuun sen mukaisesti, mitä sopimusosapuolet viimeistään vuoden 2023 aikana yhteisesti sopivat vähimmäistasoiksi sitoumuksissa vuosille 2024-2027 asetettaville määrällisille tavoitteille, sekä yrityksen oman kunnianhimon ja nykytilan tason perusteella.*  *Määrällisen tavoitteen asettamisen yhteydessä kysytään myös lähtötasoa, joka asetetaan yrityksen aiemmin keräämän tiedon pohjalta (vuoden 2023 tiedot).* | Rakennushankkeissa (asuinrakennukset) erilliskerättyjen kalvomuovien määrä per rakennettu bruttoneliömetri (brm2), tonnia vuoden 2027 loppuun mennessä (määrä) | Yritykset raportoivat sivustolla tässä esitettyjen mittareiden mukaisesti, mutta toimittavat lisäksi erikseen tarkemmat määrätiedot ja bruttoneliömetrit ministeriölle. Yksittäiset tiedot jäävät ainoastaan ministeriön käyttöön, mutta tiedoista kootaan yhteenveto julkiseen käyttöön, josta ei ole tunnistettavissa yksittäisen yrityksen tietoja.  *(kerättävät tiedot: rakennushankkeissa (erikseen asuinrakennukset ja muu rakentaminen) ja urakoissa erilliskerättyjen kalvomuovien kokonaismäärät (tonneina), rakennetut bruttoneliömetrit (erikseen asuinrakennukset ja muu rakentaminen), seka- ja energiajätteiden määrät (tonneina) rakennushankkeissa (erikseen asuinrakennukset ja muu rakentaminen) ja urakoissa)* |
| Rakennushankkeissa (muu rakentaminen) erilliskerättyjen kalvomuovien määrä per rakennettu bruttoneliömetri (brm2), tonnia vuoden 2027 loppuun mennessä (määrä) |
| Rakennushankkeissa (asuinrakennukset) erilliskerättyjen kalvomuovien määrä per sekajätteen määrä, tonnia vuoden 2027 loppuun mennessä (määrä) |
| Rakennushankkeissa (muu rakentaminen) erilliskerättyjen kalvomuovien määrä per sekajätteen määrä, tonnia vuoden 2027 loppuun mennessä (määrä) |
| Rakennushankkeissa (asuinrakennukset) erilliskerättyjen kalvomuovien määrä per energiajätteen määrä, tonnia vuoden 2027 loppuun mennessä (määrä) |
| Rakennushankkeissa (muu rakentaminen) erilliskerättyjen kalvomuovien määrä per energiajätteen määrä, tonnia vuoden 2027 loppuun mennessä (määrä) |
| Urakoissa erilliskerättyjen kalvomuovien määrä per sekajätteen määrä, tonnia vuoden 2027 loppuun mennessä (määrä) |
| Urakoissa erilliskerättyjen kalvomuovien määrä per energiajätteen määrä, tonnia vuoden 2027 loppuun mennessä (määrä) |
| 1. **pyrkii siihen, että jätehuoltoratkaisuja tarjoavat toimijat ovat mahdollisimman aikaisessa vaiheessa mukana suunnittelemassa rakennushankkeiden tai urakoiden jätehuoltoratkaisuja** (RT urakoitsijat, YTP) | Yhdessä jätehuoltoratkaisuja tarjoavan toimijan/urakoitsijan kanssa on (kaikkien) rakennushankkeiden tai urakoiden suunnitteluvaiheessa sovittu erilliskeräyksestä tai laitosmaisesta lajittelusta ja etsitty tarpeen mukaan erilliskeräyksen järjestämiselle uusia ratkaisuja (toteutunut/ei toteutunut) | Millaisia erilliskeräysratkaisuja on kehitetty ja ollut käytössä työmailla?  Mitkä ovat olleet suurimmat haasteet erilliskeräyksen järjestämisessä? |
| Edellyttää, että kaikissa rakennushankkeissa ja urakoissa jätehuoltotoimija raportoi jätehuoltosuunnitelman ja kalvomuovien erilliskeräyksen toteutumisesta rakennushankkeen tai urakan toteuttajalle (toteutunut/ei toteutunut) (RT urakoitsijat) |
| Jätehuoltotoimija raportoi jätehuoltosuunnitelman ja kalvomuovien erilliskeräyksen toteutumisesta (kaikissa rakennushankkeissa ja urakoissa) rakennushankkeen tai urakan toteuttajalle (toteutunut/ei toteutunut) (YTP) |
| 1. **vähentää sellaisten ratkaisujen ja materiaalien käyttöä, jotka heikentävät muovin kierrätysmahdollisuuksia** (RT urakoitsijat) | On sitoutunut muovien kierrätyksen mahdollistamiseen omassa toiminnassaan (esimerkiksi välttämällä kierrätystä heikentäviä ratkaisuja/materiaaleja) (toteutunut/ei toteutunut) | Millaisia keinoja kierrätysmahdollisuuksien parantamiseksi on tunnistettu ja miten niitä on voitu hyödyntää omassa toiminnassa? |
| 1. **kerää tietoa yrityskohtaisista rakentamisessa erilliskerättyjen uudelleenkäyttöön ja kierrätykseen valmisteltujen kalvomuovien kokonaismääristä** (YTP) | Lähtötason selvittäminen määrällisten mittarien lisäämiseksi sitoumukselle myöhemmin (toteutunut/ei toteutunut)  *(kerättävät tiedot: yrityskohtaiset rakentamisessa erilliskerättyjen uudelleenkäyttöön ja kierrätykseen valmisteltujen kalvomuovien kokonaismäärät (tonneina), yrityskohtaiset rakentamisessa erilliskerättyjen kalvomuovien kokonaismäärät (tonneina))* | Erillinen tarkentava yhdistyskohtainen raportointiohjeistus saatavilla sitoumus2050.fi -sivustolla. |
| 1. **asettaa vuosille 2024-2027 kunnianhimoiset tavoitteet rakentamisessa erilliskerättyjen kalvomuovien uudelleenkäyttöön ja kierrätykseen valmistelun osuudelle, sekä sitoutuu toimintansa kehittämiseen tavoitteiden saavuttamiseksi\*** (YTP)   *Määrällinen tavoite asetetaan vuoden 2027 loppuun sen mukaisesti, mitä sopimusosapuolet viimeistään vuoden 2023 aikana yhteisesti sopivat vähimmäistasoiksi sitoumuksissa vuosille 2024-2027 asetettaville määrällisille tavoitteille, sekä yrityksen oman kunnianhimon ja nykytilan tason perusteella.*  *Määrällisen tavoitteen asettamisen yhteydessä kysytään myös lähtötasoa, joka asetetaan yrityksen aiemmin keräämän tiedon pohjalta (vuoden 2023 tiedot).* | Yrityskohtainen rakentamisessa erilliskerättyjen uudelleenkäyttöön ja kierrätykseen valmisteltujen kalvomuovien osuus kaikista (yrityksen) rakentamisessa erilliskerätyistä kalvomuoveista, prosenttia vuoden 2027 loppuun mennessä (määrä)  *(kerättävät tiedot: yrityskohtaiset rakentamisessa erilliskerättyjen uudelleenkäyttöön ja kierrätykseen valmisteltujen kalvomuovien kokonaismäärät (tonneina), yrityskohtaiset rakentamisessa erilliskerättyjen kalvomuovien kokonaismäärät (tonneina))* | Yritykset raportoivat sivustolla tässä esitetyn mittarin mukaisesti, mutta toimittavat lisäksi erikseen tarkemmat määrätiedot ministeriölle. Yksittäiset tiedot jäävät ainoastaan ministeriön käyttöön, mutta tiedoista kootaan yhteenveto julkiseen käyttöön, josta ei ole tunnistettavissa yksittäisen yrityksen tietoja. |
| On ottanut käyttöön uusia ratkaisuja kalvomuovien seurannassa ja raportoinnissa (toteutunut/ei toteutunut) | Millaisia ratkaisuja on otettu käyttöön? |
| 1. **optimoi ja vähentää kalvomuovien kulutusta kestävästi omissa rakennushankkeissaan ja urakoissaan** (RT urakoitsijat) | On optimoinut ja vähentänyt kalvomuovien kulutusta kestävästi hyödyntämällä ympäristön kannalta kestävämpiä materiaaleja ja/tai muita ratkaisuja (toteutunut/ei toteutunut) | Missä tuoteryhmissä (ml. sisällä tapahtuva suojaaminen) tiedätte, että vaihtoehtoisia materiaaleja ja muita ratkaisuja on tarjolla?  Millaisia vaihtoehtoisia materiaaleja/muita ratkaisuja on hyödynnetty, miten ne ovat toimineet? Missä tuoteryhmissä ne ovat toimineet ja missä eivät?  Missä työmaatoiminnoissa erityisesti optimointiin ja vähentämiseen liittyy haasteita ja mistä haasteet johtuvat? |
| 1. **hyödyntää enemmän kierrätysmateriaaleista valmistettuja muoveja toiminnassaan** (RT urakoitsijat) | On lisännyt kierrätysmateriaaleista valmistettujen muovien käyttöä omassa toiminnassaan (toteutunut/ei toteutunut) | Missä tuoteryhmissä tiedätte, että kierrätysmateriaaleista valmistettuja muoveja on tarjolla?    Missä tuoteryhmissä kierrätysmateriaaleista valmistettuja muoveja on käytetty?  Onko kierrätysmateriaaleista valmistettuja muoveja käytetty sisällä tapahtuvaan suojaamiseen? |
| 1. **mahdollistaa omalla toiminnallaan uusien muovien kierrätysteknologioiden käyttöönottoa, sekä edistää uudelleenkäyttöä ja kierrätystä edistävien jätehuoltoratkaisujen kehitystä ja käyttöönottoa** (YTP) | On ottanut käyttöön uusia keräystapoja (toteutunut/ei toteutunut) | Millaisia keräystapoja on otettu käyttöön? |
| On tarjonnut aktiivisesti uusia keräystapoja ja -välineitä rakennustyömaille (toteutunut/ei toteutunut) | Millaisia keräystapoja ja -välineitä on tarjottu rakennustyömaille ja miten rakennustyömaat ovat ottaneet ne vastaan? |
| On ottanut käyttöön uusia jätteiden lajittelumenetelmiä muovien lajitteluun (toteutunut/ei toteutunut) | Millaisia jätteiden lajittelumenetelmiä muovien lajitteluun on otettu käyttöön? |
| 1. **hyödyntää sopimuksen puitteissa laadittuja koulutuskokonaisuutta, tukimateriaaleja ja ohjeistuksia omassa toiminnassaan** (RT urakoitsijat, YTP) | On hyödyntänyt koulutuskokonaisuutta omassa toiminnassaan (toteutunut/ei toteutunut) |  |
| On hyödyntänyt tukimateriaaleja ja ohjeistuksia omassa toiminnassaan (toteutunut/ei toteutunut) |  |
| 1. **muut toimenpiteet kalvomuovien erilliskeräämisen, uudelleenkäytön ja kierrättämisen ja niiden valmistelun tehostamiseksi, kulutuksen optimoimiseksi ja vähentämiseksi kestävästi, sekä kierrätettyjen kalvomuovien käytön edistämiseksi kalvomuovien tuotannossa ja kierrätysmateriaalista valmistettujen muovien käytön edistämiseksi** (kaikki yritykset) | Itse määritellyt mittarit (määrä tai toteutunut/ei toteutunut) |  |